<http://schema.org/articleBody>
" Durant tota la temporada passada, un dels discursos m\u00E9s habituals de Jos\u00E9 Mourinho era insistir que els seus segons anys al capdavant d&amp;#039;un equip eren molt millors que el primer. Aix\u00ED li havia passat al Porto, al Chelsea i a l&amp;#039;Inter de Mil\u00E0 i estava conven\u00E7ut que tamb\u00E9 li passaria al Reial Madrid. I com que la paraula de Mourinho \u00E9s paraula de D\u00E9u per al madridisme, tothom el va creure. I, de moment, els resultats sembla que li donen la ra\u00F3. Per\u00F2 nom\u00E9s ho sembla. Perqu\u00E8 no \u00E9s que el Madrid estigui millor: \u00E9s que el Bar\u00E7a est\u00E0 pitjor. El Madrid va arribar al Camp Nou imbatut i havent perdut quatre punts en dos empats, 0-0 contra el Mallorca en la primera jornada de Lliga i contra el Llevant en la cinquena. Aquest any arriba al cl\u00E0ssic havent perdut cinc punts: una derrota i un empat. Totes dues ensopegades van ser consecutives al mes de setembre, contra el Llevant i el Racing de Santander, en la quarta i cinquena jornada del campionat.Llavors, \u00BFcom expliquem el canvi tamb\u00E9 en l&amp;#039;actitud de Mourinho? No \u00E9s cert el que diuen alguns mitjans oficialistes en refer\u00E8ncia al fet que Florentino li ha fet un toc d&amp;#039;atenci\u00F3 i per aix\u00F2 el de Set\u00FAbal t\u00E9 un to molt m\u00E9s tranquil a les rodes de premsa. Fals. Ning\u00FA s&amp;#039;atreveix a dir-li res a Mou, i encara menys el president P\u00E9rez, feligr\u00E8s n\u00FAmero u de la religi\u00F3 mourinhiana. Simplement l&amp;#039;entrenador blanc ent\u00E9n que ara no cal desviar l&amp;#039;atenci\u00F3. Abans, quan el Madrid jugava malament o perdia, intentava que la roda de premsa agaf\u00E9s m\u00E9s protagonisme que el joc del seu equip. I un altre punt important: no vol servir de motivador per als jugadors del Bar\u00E7a. Sap que escalfar el partit de dissabte nom\u00E9s beneficiaria els de Guardiola. Per aix\u00F2 no cal esperar cap numeret dels seus abans del cl\u00E0ssic. Ara, si les coses no surten com ell creu, segur que hi ha xou a la roda de premsa post partit.Prohibit parlar del Bar\u00E7aI aquest pensament que t\u00E9 Mourinho \u00E9s el mateix que ha transm\u00E8s als seus jugadors. Han anul\u00B7lat totes les entrevistes individuals, tots els actes promocionals i tots els components de la plantilla tenen una premissa clara: prohibit parlar del Bar\u00E7a. No volen donar ni un sol motiu, ni una sola guspira, que pugui encendre els \u00E0nims dels blaugranes. Dit de manera col\u00B7loquial, no les tenen totes i, per tant, no volen despertar la b\u00E8stia."^^<http://www.w3.org/2001/XMLSchema#string>
<http://www.ara.cat/esports/Prudencia-al-vestidor-blanc_0_605339488.html>